একাংশ ধৰ্মোন্মাদ লোকৰ পৰা ভাৰতৰ ক্ৰিকেট অধিনায়ক বিৰাট কোহলীৰ পৰিয়াললৈ সামাজিক মাধ্যমত ভাবুকি ভৰা বাৰ্তা প্ৰেৰণৰ পিছত কোহলীৰ সমৰ্থনত থিয় দিছে কংগ্ৰেছ নেতা ৰাহুল গান্ধীয়ে।
কোহলীৰ সমৰ্থনত ৰাহুল গান্ধীয়ে আজি টুইটাৰত এটা টুইট পোষ্ট কৰে।
Dear Virat,
These people are filled with hate because nobody gives them any love. Forgive them.
Protect the team.
ইয়াৰ পূৰ্বে আজি দিল্লী মহিলা আয়োগে কোহলীৰ সন্তানলৈ অহা ভাবুকিৰ বিৰুদ্ধে তদন্তৰ খতিয়ান বিচাৰি দিল্লী আৰক্ষীলৈ এক জাননী প্ৰেৰণ কৰিছিল।
উল্লেখ্য যে, ডুবাইত অনুষ্ঠিত টি-২০ বিশ্বকাপত পাকিস্তানৰ হাতত ভাৰতৰ পৰাজয়ৰ পিছত বিৰাট কোহলীৰ কন্যা সন্তানটিৰ বিৰুদ্ধে ঘৃণনীয় মন্তব্য ছচিয়েল মিডিয়াত প্ৰকাশ পাইছিল।
পাকিস্তানৰ বিৰুদ্ধে মেচখনৰ পাছতে ভাৰতীয় দলৰ বেগী বলাৰ মহম্মদ ছামিক ধৰ্মৰ ভিত্তিত ইণ্টাৰনেটত আক্ৰমণৰ লক্ষ্য কৰি লৈছিল একাংশ ধৰ্মোন্মাদ লোকে। তাৰ পিছতেই দলৰ অধিনায়ক কোহলীয়ে ছামিক ধৰ্মৰ দোহাই দি আক্ৰমণ কৰা সকলক সমালোচনা কৰিছিল।
এক সংবাদ মেলত কোহলীয়ে মন্তব্য কৰিছিল যে কাৰোবাক তেওঁলোকৰ ধৰ্মৰ ওপৰত আক্ৰমণ কৰাটো মানুহ হিচাপে কৰিব পৰা আটাইতকৈ শোচনীয় কাম। ধৰ্ম মানুহৰ ব্যক্তিগত বস্তু।
কোহলীৰ এই মন্তব্যৰ পাছতে ধৰ্মোন্মাদ এচামে কোহলীৰ পৰিয়াললৈ ভাবুকি প্ৰেৰণ কৰিছিল। কোহলীৰ ন মহীয়া কন্যা সন্তানটিক বলাৎকাৰৰ ভাবুকি দিয়া হৈছিল সামাজিক মাধ্যমত।
উল্লেখ্য যে ইয়াৰ পূৰ্বে ধৰ্মোন্মাদ আচৰণৰ একাংশ লোকৰ আক্ৰমণৰ বলি হোৱা মহম্মদ ছামিৰ কাষতো থিয় হৈ ৰাহুল গান্ধীয়ে এক টুইট কৰিছিল আৰু ছামিক সমৰ্থন জনাইছিল।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
